
Οργάνωση - Διοίκηση του Ινστιτούτου Διαρκούς Εκπαί¬ 
δευσης Ενηλίκων (Ι.Δ.ΕΚ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 παρ. 12 του Ν. 2327/1995, (Α/156) 
«Εθνικό Συμβούλιο Παιδείας, ρύθμιση θεμάτων έρευνας 
παιδείας και μετεκπαίδευσης εκπαιδευτικών και άλλες 
διατάξεις» ΦΕΚ 156/Α/1995, όπως τούτο τροποποιήθηκε 
με την παρ. 3 του άρθρου 3 του Ν. 2909/2001 (Α/90). 

β. Του άρθρου 29Ατου Ν. 1558/1985 (Α/137), όπως συ¬ 
μπληρώθηκε με το άρθρο 27του Ν. 2081/1992 (Α/154) και 
αντικαταστάθηκε με το άρθρο 1 παρ.2ατου Ν. 2469/1997 
ΦΕΚ 38/Α/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (Α'38). 

γ) Τις διατάξεις της παρ. 4 του άρθρου 1 του Ν. 2469/ 
1997 (Α' 38). 

δ) Του άρθρου 2 παρ. 23του Ν. 2621/1998 (Α/136) «Ρύθ¬ 
μιση θεμάτων οργάνωσης και λειτουργίας των Τεχνολογι¬ 
κών Εκπαιδευτικών Ιδρυμάτων και άλλες διατάξεις». 

2. Την υπ’ αριθμ. ΔΙΔΚ/Φ1/2/22875/31.10.2001 ΦΕΚ 
1480/Β' απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης για 
την ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης. 

3. Την υπ’ αριθμ. 1100383/1330/Α0006/31,10.2001/ΦΕΚ 
1485 Β’ απόφαση «Καθορισμός αρμοδιοτήτων των Υφυ¬ 
πουργών Οικονομικών». 

4. Το γεγονός ότι οι δαπάνες που προκαλούνται από τις 
διατάξεις του παρόντος Π.Δ. θα καλύπτονται από πιστώ¬ 
σεις του προϋπολογισμού του Ι.Δ.ΕΚ.Ε. με κοινοτική συγ- 
χρηματοδότηση, (Επιχειρησιακό Πρόγραμμα Εκπαίδευ¬ 
σης Αρχικής Επαγγελματικής Κατάρτισης (Ε.Π.Ε.Α.Ε.Κ.) 
Δράσεις: Υποδομές και εξοπλισμός σχολείων δεύτερης ευ¬ 
καιρίας, επαγγελματικός προσανατολισμός και σύνδεση 
με την αγορά εργασίας, βελτίωση των συνθηκών ένταξης 
στο εκπαιδευτικό σύστημα ατόμων ειδικών κατηγοριών, 
αναβάθμιση υποδομών και εξοπλισμού για την προώθηση 
ισότητας ευκαιριών πρόσβασης στην αγορά εργασίας). 

5. Την υπ’ αριθμ 48/11.6.2001 Απόφαση του Δ.Σ. του 
ΙΔΕΚΕ. 

6. Την υπ’ αριθμ. Δ127/2002 Γνωμοδότηση του Συμβου¬ 
λίου της Επικράτειας, μετά από πρόταση του Υπουργού 


Εθνικής Παιδείας και Θρησκευμάτων, και των Υφυπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, και Οικονομίας και Οικονομικών, Αποφασίζουμε: 

ΚΕΦΑΛΑΙΟ Α' 

ΙΔΡΥΣΗ - ΣΚΟΠΟΙ - ΔΙΟΙΚΗΣΗ 
Άρθρο 1 

ΣΚΟΠΟΙ ΤΟΥ ΙΔΕΚΕ 

Ι.Το Ινστιτούτο Διαρκούς εκπαίδευσης Ενηλίκων 
(«Ι.Δ.ΕΚ.Ε.») το οποίο ιδρύθηκε με τη διάταξη της παρ. 5 
του άρθρου 4 του Ν. 2327/1995 όπως τροποποιήθηκε με 
το άρθρο 3 του Ν. 2909/2001, είναι ν.π.ι.δ. και βασικό σκο¬ 
πό έχει την τεχνολογική και επιστημονική υποστήριξη των 
προγραμμάτων της Γενικής Γραμματείας Εκπαίδευσης 
Ενηλίκων και την υλοποίηση ενεργειών που αφορούν στη 
δια βίου μάθηση. 

Ειδικότεροι σκοποί του ΙΔΕΚΕ είναι: 
α. Η δημιουργία της κατάλληλης τεχνολογικής και επι¬ 
στημονικής υποδομής που θα κάνει δυνατή την άρτια και 
ταχεία υποστήριξη των προγραμμάτων και την υλοποίηση 
των ενεργειών αρμοδιότητάς του. 

β. Η ενσωμάτωσητηςτεχνολογίαςτηςπληροφορίας και 
επικοινωνιών στην εκπαίδευση ενηλίκων. 

γ. Η επιμόρφωση στα σύγχρονα εκπαιδευτικά πολυμέ¬ 
σα με την αξιοποίηση του σύγχρονου εκπαιδευτικού λογι¬ 
σμικού. 

δ. Η εφαρμογή ειδικών ερευνητικών και επιμορφωτικών 
προγραμμάτων και η ανάπτυξη μεθοδολογίας στην εξ 
αποστάσεως εκπαίδευση προκειμένου να αξιοποιηθείγια 
την εκπαίδευση διαφόρων κατηγοριών ενηλίκων. 

ε. Η διαχείριση ευρωπαϊκών προγραμμάτων σχετικών 
με την εκπαίδευση ενηλίκων. 

στ. Η παραγωγή και διάδοση εκπαιδευτικού και επιμορ¬ 
φωτικού υλικού για όλα τα επίπεδα εκπαίδευσης ενηλί¬ 
κων. 

2. Για την επίτευξη των σκοπών του το Ινστιτούτο μετα¬ 
ξύ των άλλων: 

α. Διεξάγει μελέτες και εκτελεί εκπαιδευτικά ή πειραμα¬ 
τικά προγράμματα τα οποία αναφέρονται στην περιοχή 
των επιστημονικών του ενδιαφερόντων. 

β. Εκτελεί ερευνητικά προγράμματα και εκπονεί μελέ¬ 
τες για λογαριασμό της Γ.Γ.Ε.Ε. ή δικό του ή για λογαρια¬ 
σμό τρίτων ή σε συνεργασία με άλλους φορείς ή με διε¬ 
θνείς οργανισμούς και ιδιαίτερα με την Ευρωπαϊκή Ένω¬ 
ση. 

γ. Παρέχει σε τρίτους με αμοιβή ή χωρίς αμοιβή υπηρε¬ 
σίες πληροφορίες, συμβουλές και ενημέρωση σε θέματα 
της αρμοδιότητάς του. 

δ. Οργανώνει ή συμμετέχει σε σεμινάρια, εκπαιδευτικά 
προγράμματα, συνέδρια, συναντήσεις Ελλήνων και ξέ¬ 
νων στην Ελλάδα ή στην αλλοδαπή. 

ε. Προωθεί την ανάπτυξη σχέσεων και συνεργασιών με 
ημεδαπά ή αλλοδαπά ινστιτούτα, φορείς, κέντρα ή οργα¬ 
νισμούς του ίδιου ή συγγενούς επιστημονικού ενδιαφέ¬ 
ροντος, με ημεδαπά και αλλοδαπά ανώτατα εκπαιδευτικά 
ιδρύματα, σχολές ή τμήματα αυτών. 

Άρθρο 2 

ΟΡΓΑΝΑ ΔΙΟΙΚΗΣΗΣ 

1. Όργανα διοίκησης του Ινστιτούτου είναι: 
α. Το Διοικητικό Συμβούλιο και 

β. Ο Γενικός Διευθυντής 

2. Το Διοικητικό Συμβούλιο (Δ.Σ.) είναι επταμελές και 
ορίζεται από τον Υπουργό Εθνικής Παιδείας και Θρησκευ¬ 
μάτων. Η θητεία των μελών του είναι θετής. Τα μέλη του 
προέρχονται από επιστήμονες αναγνωρισμένου κύρους 
σε θέματα σχετικά με τους σκοπούς του Ινστιτούτου. 

3. Μετην απόφαση ορισμού μελών Δ.Σ. ορίζεται ο Πρό¬ 
εδρος και ο Αντιπρόεδρος αυτού. 

4. Ο Γενικός Διευθυντής του ΙΔΕΚΕ διορίζεται με από¬ 
φαση του Υπουργού Εθνικής Παιδείας και Θρησκευμά¬ 
των με θετή θητεία η οποία μπορεί να ανανεώνεται για ίσο 
χρόνο. Ο Γενικός Διευθυντής θα πρέπει να είναι κάτοχος 
πτυχίου Ανωτάτης Σχολής και να διαθέτει εμπειρία σε θέ¬ 
ματα σχετικά με τους σκοπούς του Ινστιτούτου. 

Άρθρο 3 

ΑΡΜΟΔΙΟΤΗΤΕΣ Δ.Σ. ΚΑΙ ΓΕΝΙΚΟΥ ΔΙΕΥΘΥΝΤΗ 
1. Το Δ.Σ. του ΙΔΕΚΕ έχει τις ακόλουθες αρμοδιότητες: 
α. Αποφασίζει το ετήσιο πρόγραμμα δράσης και χα- 
ράσσει την γενική ερευνητική και εκπαιδευτική πολιτική 
του Ινστιτούτου. 

β. Αποφασίζει την πραγματοποίηση κάθε είδους εκδη¬ 
λώσεων και δραστηριοτήτων για την επίτευξη των σκο- 
πώντου Ινστιτούτου όπως: συνεδρίων, σεμιναρίων, ερευ¬ 
νών, εκδόσεων, εκπαιδευτικών προγραμμάτων. 

γ. Αποφασίζει την εκτέλεση προγραμμάτων, δραστη¬ 
ριοτήτων και άλλων εκδηλώσεων που ανατίθενται στο Ιν¬ 
στιτούτο απάτην Γ.Γ.Ε.Ε. 

δ. Αποφασίζει την ανάληψη προγραμμάτων, δραστη¬ 
ριοτήτων και άλλων εκδηλώσεων που ανατίθενται στο Ιν¬ 
στιτούτο από τις αρμόδιες υπηρεσίες της Ελλάδας, της 
Ευρωπαϊκής Ένωσης ή άλλων διεθνών οργανισμών σχε¬ 
τικών με τους σκοπούς του Ινστιτούτου, την σύναψη συμ¬ 
βάσεων, τον προϋπολογισμό και το πλαίσιο υλοποίησης 
των ενεργειών αυτών, και ορίζει τους υπευθύνους για την 
εκτέλεση τους. 

ε. Εγκρίνει τον ετήσιο προϋπολογισμό, ισολογισμό και 
απολογισμό, μετά από εισήγηση του Γενικού Διευθυντή, 
προβαίνει στις απαραίτητες τροποποιήσεις του προϋπο¬ 
λογισμού κατά τη διάρκεια τηςτρέχουσαςχρήσηςτου και 
αποφασίζει τη διενέργεια κάθε συγκεκριμένης αναγκαίας 
έκτακτης δαπάνης που δεν περιέχεται στον προϋπολογι¬ 
σμό. 

στ. Αποφασίζει την ανάθεση μελετών, ερευνών και έρ¬ 
γων, γιατις κάθε είδους προμήθειες καιτην ανάληψη υπο¬ 
χρεώσεων έναντι τρίτων, περιλαμβανομένωντων συμβά¬ 
σεων μίσθωσης ακινήτων, κινητών πραγμάτων ή υπηρε¬ 
σιών. 

ζ. Συγκροτεί, προς υποβοήθηση της εκπλήρωσης του 
σκοπού του, επιτροπές ή ομάδες εργασίας ή ομάδες δι¬ 
οίκησης έργου που αποτελούνται από μέλη του Δ.Σ. ή από 
στελέχη του Ινστιτούτου ή από τρίτους και αναθέτει σ’ αυ¬ 
τούς συγκεκριμένες δραστηριότητες. 

η. Αναθέτει σε μέλη του Δ.Σ. ή σε εργαζόμενους του Ιν¬ 
στιτούτου συγκεκριμένο έργο. 


θ. Ελέγχει απολογιστικά τις πράξεις του Γενικού Διευ¬ 
θυντή και των άλλων εξουσιοδοτημένων από το Δ.Σ. ορ¬ 
γάνων. 

ι. Ασκεί πειθαρχική εξουσία στο προσωπικό του Ινστι¬ 
τούτου, σύμφωνα με τις κείμενες διατάξεις. 

ια. Αποφασίζει για την σύσταση παραρτημάτων του Ιν¬ 
στιτούτου σε διάφορες περιοχές της χώρας. 

ιβ. Αποφασίζει, κατάτις κείμενες διατάξεις, για την απο¬ 
δοχή ή αποποίηση δωρεών, κληρονομιών ή κληροδοσιών, 
για τη διάθεση, ανταλλαγή ή μεταβολή με οποιοδήποτε 
τρόπο των περιουσιακών στοιχείων του Ινστιτούτου για 
την επίτευξη των σκοπών του, καθώς και για την εκποίηση 
ή ανταλλαγή ή διάθεση μη αναλώσιμου εξοπλισμού ή υλι¬ 
κού. 

ιγ. Αποφασίζει για κάθε άλλο θέμα του Ινστιτούτου, για 
το οποίο δεν υπάρχει ρητή πρόβλεψη στις διατάξεις του 
παρόντος διατάγματος. 

ιδ. Αποφασίζει για την πρόσληψη των επιμορφωτών, 
του έκτακτου προσωπικού και την ανάθεση με σύμβαση 
μίσθωσης έργου σύμφωνα με τις ανάγκες του Ινστιτού¬ 
του. 

ιε. Το Δ.Σ. μπορεί με απόφασή του να μεταβιβάζει συ¬ 
γκεκριμένες και εντός πλαισίου κάθε φορά αρμοδιότητές 
του σε μέλη του ή στον Γ ενικό Διευθυντή του Ινστιτούτου, 
εκτός από εκείνες των περιπτώσεων α, δ, στ, η, θ, ι και ιβ. 
Οι μεταβιβάσεις αυτών των αρμοδιοτήτων είναι ελευθέ¬ 
ριος ανακλητές. 

2. Ο Γ ενικός Διευθυντής προΐσταται των Υπηρεσιών και 
του προσωπικού του Ινστιτούτου εκπροσωπεί αυτό δικα- 
στικώςκαιεξωδίκως, εκτελείτις αποφάσεις του Δ.Σ., συμ¬ 
μετέχει στις συνεδριάσεις του, χωρίς δικαίωμα ψήφου και 
εισηγείται για κάθε θέμα της αρμοδιότητάς του. 

Ειδικότερα ο Γενικός Διευθυντής έχει τις ακόλουθες 
αρμοδιότητες: 

α. Συμμετέχει στις συνεδριάσεις του Δ.Σ. χωρίς δικαίω¬ 
μα ψήφου, και εισηγείται τα θέματα που έχουν σχέση με 
τις αρμοδιότητές του. 

β. Επιμελείται και παρακολουθεί την εκτέλεση των απο¬ 
φάσεων του Δ.Σ. και προβαίνει στις απαραίτητες για την 
εφαρμογή τους ενέργειες. 

γ. Επιλέγει και τοποθετεί τους προϊσταμένους των υπη¬ 
ρεσιακών μονάδωντου Ινστιτούτου. 

δ. Έχει την ευθύνη της παρακολούθησης της εκτέλε¬ 
σης των ερευνητικών, εκπαιδευτικών και λοιπών προ¬ 
γραμμάτων και δραστηριοτήτων που πραγματοποιεί το 
Ινστιτούτο. 

ε. Εντέλλεται την εκτέλεση των δαπανών που έχουν 
αποφασιστεί από το Δ.Σ. 

στ. Μεριμνά για την κατάρτιση του προϋπολογισμού, 
του ισολογισμού και του απολογισμού του Ινστιτούτου 
και την υποβολή τους προς έγκριση στο Δ.Σ. 

ζ. Εισηγείται προς το Δ.Σ. πηγές χρηματοδότησης κα¬ 
θώς και κάθε πράξη που είναι απαραίτητη για την εξα¬ 
σφάλιση χρηματικών πόρων. 

η. Συντάσσει την ετήσια έκθεση για την εξέλιξη των προ¬ 
γραμμάτων και δραστηριοτήτων του Ινστιτούτου, που 
υποβάλλεται στο Δ.Σ. 

θ. Παρέχει στο Δ.Σ. όλες τις πληροφορίες που του ζη¬ 
τούνται. 

ι. Υπογράφει όλη την αλληλογραφία του Ινστιτούτου, 
ια. Εκδίδει τις πράξεις πρόσληψης και απόλυσης του 
κάθε είδους προσωπικού του Ινστιτούτου. 

ιβ. Αποφασίζει την εκτέλεση δαπανών στα πλαίσια του 
εγκριθέντος από το Δ.Σ. προϋπολογισμού. 

ιγ. Είναι υπεύθυνος για την πραγματοποίηση δαπανών 
του Ινστιτούτου με οικονομικό αντικείμενο το οποίο δεν 

υπερβαίνει το ποσό των είκοσι εκατομμυρίων (20.000.000) 
δραχμών. 

ιδ. Ο Γενικός Διευθυντής ασκεί και όποια άλλα καθήκο¬ 
ντα του ανατίθενται από το Δ.Σ. με σχετική απόφασή του. 

3. Σε περίπτωση ελλείψεως, απουσίας ή κωλύματοςτου 
Γενικού Διευθυντή, τα καθήκοντά του ασκούνται από τον 
Πρόεδρο του Δ.Σ. του Ινστιτούτου. 

ΚΕΦΑΛΑΙΟ Β' 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΩΝ ΥΠΗΡΕΣΙΩΝ ΤΟΥ ΙΔΕΚΕ 
Άρθρο 4 

ΔΙΑΡΘΡΩΣΗ ΥΠΗΡΕΣΙΩΝ 

1. Στο Ινστιτούτο Διαρκούς Εκπαίδευσης Ενηλίκων λει¬ 
τουργούν οι ακόλουθες υπηρεσίες σε επίπεδο Διεύθυν¬ 
σης: 

Α. Υπηρεσία Διοίκησης και Οικονομικού. 

Β. Υπηρεσία Μελετών και Προγραμμάτων. 

Άρθρο 5 

ΥΠΗΡΕΣΙΑ ΔΙΟΙΚΗΣΗΣ ΚΑΙ ΟΙΚΟΝΟΜΙΚΟΥ 

Η υπηρεσία Διοίκησης και Οικονομικού έχει ως αρμο¬ 
διότητα την παρακολούθηση των πάσης φύσεως θεμά¬ 
των κατάστασης προσωπικού του ΙΔΕΚΕ και τη διαχείρι¬ 
ση των οικονομικών πόρων του Ινστιτούτου. 

Η Υπηρεσία Διοίκησης και Οικονομικού διακρίνεται σε 
δύο (2) μονάδες, που λειτουργούν σε επίπεδο Τμήματος: 

α. Μονάδα Διοίκησης και Υποστήριξης με τις ακόλου¬ 
θες αρμοδιότητες: 

1. Τη μέριμνα για την διαρκή και εύρυθμη λειτουργία 
των υπηρεσιών του Ινστιτούτου. 

2. Τα θέματα που αφορούν στην πρόσληψη του προσω¬ 
πικού του Ινστιτούτου και το υπηρεσιακό τους καθεστώς. 

3. Τη νομοτεχνική προπαρασκευή, προώθηση και πα¬ 
ρακολούθηση αποφάσεων, συμβάσεων, διαδικαστικών 
και δικαστικών ενεργειών και κάθε άλλου νομικού ζητή¬ 
ματος. 

4. Τη γραμματειακή υποστήριξη του Ινστιτούτου. 

5. Τη μέριμνα για τους χώρους, την μηχανοργάνωση και 
την τεχνική υποστήριξη των υπηρεσιών του Ινστιτούτου. 

6. Τη μέριμνα για την συντήρηση και εύρυθμη λειτουρ¬ 
γία του τεχνολογικού εξοπλισμού που απαιτείται για την 
υποστήριξη και υλοποίηση των προγραμμάτων. 

7. Τη μέριμνα για τις μετακινήσεις των μελών του Δ.Σ. 
και του προσωπικού στο εσωτερικό και εξωτερικό. 

β. Μονάδα Οικονομικής Διαχείρισης με τις ακόλουθες 
αρμοδιότητες: 

-Την εκκαθάριση των αποδοχών και γενικότερα των 
αποζημιώσεων του προσωπικού. 

-Την είσπραξη εσόδων. 

-Τη διαχείριση κάθε δαπάνης. 

-Τη διενέργεια κάθε είδους δαπάνης που αποσκοπεί 
στην εύρυθμη λειτουργία του Ινστιτούτου. 

-Τη συλλογή των απαιτούμενων παραστατικών που 
αφορούντις συμβάσεις που υπογράφονται μεταξύ του Ιν¬ 
στιτούτου και των ανεξάρτητων μελετητών, ερευνητών ή 
προμηθευτών. 

-Την αξιολόγηση των πάσης φύσεως προσφορών και τη 
σχετική εισήγηση προς τα αρμόδια όργανα. 

-Τη διενέργεια των προμηθειών αναλώσιμων ή μη υλι¬ 
κών. 

-Τη σύνταξη του ετήσιου προϋπολογισμού, ο οποίος 
συνοδεύεται από αναλυτική έκθεση στην οποία δικαιολο¬ 
γούνται οι προβλέψεις εσόδων και εξόδων, του Ισολογι¬ 
σμού και του οικονομικού απολογισμού των δραστηριο¬ 
τήτων, καθώς και τη μέριμνα για την εκτέλεση του προϋ¬ 
πολογισμού. 

-Τη σύνταξη του μηνιαίου ταμειακού προγράμματος. 


Άρθρο 6 

ΥΠΗΡΕΣΙΑ ΜΕΛΕΤΩΝ ΚΑΙ ΠΡΟΓΡΑΜΜΑΤΩΝ 

Η Υπηρεσία Μελετών και Προγραμμάτων έχει ως κύρια 
αρμοδιότητα την εισήγηση και πραγματοποίηση ερευνών 
και μελετών του ΙΔΕΚΕ και την εφαρμογή προγραμμάτων 
και αποτελεσμάτων. 

Η Υπηρεσία Μελετών και Προγραμμάτων διακρίνεται σε 
δύο (2) Μονάδες που λειτουργούν σε επίπεδο τμήματος: 

α. Μονάδα Μελετών και Ερευνών η οποία έχει τις ακό¬ 
λουθες αρμοδιότητες: 

-Την εισήγηση ερευνών, την πραγματοποίηση ερευνών 
και μελετών και την εκτέλεση προγραμμάτων, που απο- 
φασίζονται από τα αρμόδια όργανα, καθώς και την παρα¬ 
κολούθηση, την αξιολόγηση και τον συντονισμό των με¬ 
λετών και ερευνών που έχουν ανατεθεί και εκτελούνται 
από τρίτους. 

-Τη διεξαγωγή βασικής έρευνας για την δημιουργία υλι¬ 
κού τεκμηρίωσης, τη συλλογή, διαχείριση, ανάλυση και 
επεξεργασία των κάθε είδους πληροφοριών και στοιχεί¬ 
ων που αφορούν στους σκοπούς και στα προγράμματα 
του Ινστιτούτου. 

β. Μονάδα Εφαρμογών και Προγραμμάτων με τις εξής 
αρμοδιότητες: 

-Την εισήγηση εφαρμογών των αποτελεσμάτων των 
ερευνών σε νέα προγράμματα καθώς και τον σχεδίασμά, 
τη διοργάνωση, την εκτέλεση και την αξιολόγηση προ¬ 
γραμμάτων εκπαίδευσης, επιμόρφωσης και κατάρτισης. 

-Την οργάνωση συστημάτων εκπαίδευσης εξ αποστά- 
σεως. 

-Τη διαμόρφωση, παραγωγή και προμήθεια έντυπου, 
οπτικοακουστικού, πληροφοριακού, εκπαιδευτικού και 
επιμορφωτικού υλικού, κατάλληλου για την εκπαίδευση 
ενηλίκων και την εξ αποστάσεως εκπαίδευση. 

-Την πραγματοποίηση δημοσιεύσεων και εκδόσεων, 
την καταγραφή, κατάταξη, συντήρηση και αρχειοθέτηση 
του κάθε είδους πληροφοριακού έντυπου ή οπτικοακου- 
στικού υλικού. 

ΚΕΦΑΛΑΙΟ Γ 
ΘΕΜΑΤΑ ΠΡΟΣΩΠΙΚΟΥ 
Άρθρο 7 

ΠΡΟΪΣΤΑΜΕΝΟΙ ΥΠΗΡΕΣΙΩΝ ΚΑΙ ΜΟΝΑΔΩΝ 

1. Στις υπηρεσίες του ΙΔΕΚΕ προΐστανται υπάλληλοι 
που υπηρετούν με απόσπαση, σ’ αυτό, από το Δημόσιο 
και τον ευρύτερο δημόσιο τομέα σύμφωνα με τις κείμενες 
διατάξεις. 

2. Οι προϊστάμενοι των Υπηρεσιών και Μονάδων του 
ΙΔΕΚΕ επιλέγονται και τοποθετούνται από το Γ ενικό Διευ¬ 
θυντή του Ινστιτούτου. 

3. Εντός μηνός από τη λήξη της θητείας τους ο Γ ενικός 
Διευθυντής αποφασίζει για την ανανέωση της θητείας 
τους ή την επιλογή άλλων προϊσταμένων. 

4. Προϊστάμενος Υπηρεσίας ή Μονάδας του ΙΔΕΚΕ κα¬ 
τά τη διάρκεια της θητείας του επιτρέπεται να αντικατα- 
σταθεί με απόφαση του Γενικού Διευθυντή για λόγους 
που ανάγονται στην άσκηση των καθηκόντων του. 

Άρθρο 8 
ΠΡΟΣΩΠΙΚΟ 

Οι πάγιες και διαρκείς ανάγκες του Ινστιτούτου καλύ¬ 
πτονται από υπαλλήλουςτου Δημοσίου, Ν.Π.Δ.Δ., ΟΤΑ, Α' 
και Β’ βαθμού και τους φορείς του ευρύτερου δημόσιου 
τομέα, του άρθρου 14του Ν. 2190/94, οι οποίοι επιτρέπε¬ 
ται: 

α. Να αποσπώνται στο ΙΔΕΚΕ μετά από απόφαση του 
Δ.Σ. σύμφωνα με τις κείμενες διατάξεις. 

β. Να απασχολούνται στο ΙΔΕΚΕ με παράλληλη άσκηση 
των καθηκόντων της κύριας θέσης τους. 

Άρθρο 9 

ΠΡΟΣΩΠΙΚΟ ΓΙΑ ΤΗΝ ΕΚΤΕΛΕΣΗ ΕΚΠΑΙΔΕΥΤΙΚΩΝ 
ΠΡΟΓΡΑΜΜΑΤΩΝ 

1. Οι εκπαιδευτικές ανάγκες του ινστιτούτου καλύπτο¬ 
νται από επιμορφωτές και λοιπό εκπαιδευτικό προσωπι¬ 
κό, κύριο και βοηθητικό, για την πρόσληψη ή απασχόλη¬ 
ση του οποίου εφαρμόζονται οι ισχύουσες κάθε φορά 
σχετικές διατάξεις. Το ανωτέρω προσωπικό μπορεί να 
απασχολείται: α) με πρόσληψη με σύμβαση εργασίας 
ιδιωτικού δικαίου ορισμένου χρόνου ή β) με σύμβαση μί¬ 
σθωσης έργου ή με σύμβαση ωριαίας αποζημίωσης επι- 
μορφωτών. 

2. Ο αριθμός του ανωτέρου προσωπικού κατά ειδικότη¬ 
τα και τα αντίστοιχα προσόντα καθορίζονται κάθε φορά 
με απόφαση του Υπουργού Εθνικής Παιδείας και Θρη¬ 
σκευμάτων μετά από πρόταση του Ι.Δ.ΕΚ.Ε. 

3. Το Ι.Δ.ΕΚ.Ε. μπορεί να αναθέτει την εκτέλεση συγκε¬ 
κριμένων έργων. Στα πλαίσια υλοποίησης των προγραμ¬ 
μάτων του ινστιτούτου σε ιδιώτες με την οποία συμβάλ¬ 
λεται με σύμβαση μίσθωσης έργου, σύμφωνα με τις δια¬ 
τάξεις του άρθρου 2 παρ.23 του Ν.2621/98 (Α’ 136). Ο 
αριθμός των ατόμων κατά ειδικότητα, τα τυπικά προσό¬ 
ντα, η διάρκεια εκτέλεσης των έργων και η αμοιβή των 
αναδοχών καθορίζονται κάθε φορά με απόφαση του Δ.Σ. 
του Ινστιτούτου. 

Άρθρο 10 

ΘΕΜΑΤΑ ΥΠΗΡΕΣΙΑΚΗΣ ΚΑΤΑΣΤΑΣΗΣ ΥΠΑΛΛΗΛΩΝ 

1. Για τα θέματα κανονικών και αναρρωτικών αδειών τα 
λοιπά θέματα υπηρεσιακής κατάστασης καθώς και τα δι¬ 
καιώματα και τις υποχρεώσεις του προσωπικού που προ¬ 
σλαμβάνεται από το Ι.Δ.ΕΚ.Ε. και δεν ρυθμίζονται από τις 
διατάξεις του παρόντος Π. Διατάγματος εφαρμόζονται 
ανάλογα οι αντίστοιχες διατάξεις του Π.Δ. 410/88 που 
αφορούν στο προσωπικό με σύ μβαση εργασίας Ιδιωτικού 
Δικαίου και συμπληρωματικά οι διατάξεις της εργατικής 
νομοθεσίας. Οι αποδοχές του προσωπικού που προ¬ 
σλαμβάνεται με σύμβαση ιδιωτικού δικαίου ορισμένου 
χρόνου καθορίζονται σύμφωνα με τις διατάξεις του 
ΚΕΦ.Δ'του Ν. 1876/90 (Α'27). 

2. Οι συμβάσεις ορισμένου χρόνου των επιμορφωτών 
και του λοιπού προσωπικού με σύμβαση εργασίας Ιδιωτι¬ 
κού Δικαίου λήγουν με το πέρας του χρόνου για τον οποί¬ 
ον προσλήφθηκαν χωρίς καμία διαδικασία και χωρίς κα¬ 
ταβολή οποιοσδήποτε αποζημίωσης για την αιτία αυτή. 

3. Οι συμβάσεις ορισμένου χρόνου και οι συμβάσεις μί¬ 
σθωσης έργου μπορούν να καταγγελθούν οποτεδήποτε, 
για σπουδαίο λόγο, με απόφαση του αρμοδίου για την 
πρόσληψη οργάνου. 

4. Τα θέματα κατάστασης προσωπικού, τα δικαιώματα 
και οι υποχρεώσεις καθώς και τα θέματα του πειθαρχικού 
δικαίουτων αποσπασμένων στο Ι.Δ.ΕΚ.Ε. υπαλλήλων διέ- 
πονται: 

α) Από τις διατάξεις του υπαλληλικού κώδικα (Ν. 
2683/1999) προκειμένου για μονίμους υπαλλήλους του 
δημοσίου, των Ν.Π.Δ.Δ. καιτου κώδικα Δημοτικών και Κοι¬ 
νοτικών υπαλλήλων για τους υπαλλήλους των Ο.Τ.Α. 

β) Από τις διατάξεις του π.δ. 410/1988, προκειμένου για 
προσωπικό με σύμβαση εργασίας ιδιωτικού δικαίου του 
δημοσίου των Ν.Π.Δ.Δ. και των Ο.Τ.Α. Α’ και Β’ βαθμού 
όπως εκάστοτε ισχύουν. 

γ) Από τις οικείες διατάξεις του οικείου κανονισμού κα¬ 
τάστασης προσωπικού του Νομικού Προσώπου προκει¬ 
μένου για τακτικό προσωπικό Ν.Π.Ι.Δ. 

5. Για τους προσλαμβανομένους από το ΙΔΕΚΕ εφαρ¬ 


μόζονται ανάλογα οι διατάξεις του πειθαρχικού δικαίου 
του Π.Δ. 410/1988 

Άρθρο 11 

ΧΡΟΝΟΣ ΕΡΓΑΣΙΑΣ - ΩΡΑΡΙΟ 

1. Χρόνος εργασίας του προσωπικού του ΙΔΕΚΕ είναι ο 
προβλεπόμενος κάθε φορά για τους δημοσίους πολιτι¬ 
κούς διοικητικούς υπαλλήλους. 

2. Το ωράριο εργασίας καθορίζεται με απόφαση του Γ ε¬ 
νικού Διευθυντή. Για τον καθορισμό του ωραρίου εργα¬ 
σίας λαμβάνονται υπόψη οι ιδιαιτερότητες του ΙΔΕΚΕ. Η 
τήρηση ελαστικού ωραρίου (προσέλευση - αποχώρηση) 
μπορεί να γίνεται κατά παρέκκλιση του ισχύοντος για τις 
δημόσιες υπηρεσίες. 

Άρθρο 12 

ΠΕΙΘΑΡΧΙΚΟΣ ΠΡΟΪΣΤΑΜΕΝΟΙ 
1. Πειθαρχικώς προϊστάμενοι των αποσπασμένων στο 
ΙΔΕΚΕ υπαλλήλων καθώς και των προσλαμβανομένων 
από το Ινστιτούτο είναι: 
α) Το Διοικητικό Συμβούλιο 
β) Ο Γ ενικός Διευθυντής 
γ) Οι προϊστάμενοι Υπηρεσιών του ΙΔΕΚΕ 

Άρθρο 13 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΙΔΕΚΕ 

1. Με απόφαση του Δ.Σ. του ΙΔΕΚΕ που εκδίδεται εντός 
τριών (3) μηνών από την ισχύ του παρόντος διατάγματος 
καταρτίζεται Εσωτερικός Κανονισμός Λειτουργίας του Ιν¬ 
στιτούτου εγκρίνεται από τον Υπουργό Εθνικής Παιδείας 
και θρησκευμάτων και δημοσιεύεται στην εφημερίδα της 
Κυβερνήσεως. 

2. Περιεχόμενο του Εσωτερικού Κανονισμού είναι: 

α) Η λειτουργία του Δ.Σ. και των συγκροτημένων επι¬ 
τροπών και των ομάδων εργασίας. 

β) Τα βιβλία και στοιχεία που τηρείτο ΙΔΕΚΕ πέραν εκείνων 
που ορίζονται από τον κώδικα βιβλίων και στοιχείων (Π.Δ. 
186/92 ΦΕΚ 84Α) καθώς και ο τρόπος ενημέρωσης τους. 

γ) Η σύνταξη προϋπολογισμού - ισολογισμού και απο¬ 
λογισμού. Η οικονομική διαχείριση εσόδων. Οι προμήθει¬ 
ες και η διαδικασία εξόφλησης των δαπανών του Ινστι¬ 
τούτου. 

Οικονομικός έλεγχος. 

δ) Κάθε άλλο θέμα που αφορά την ομαλή και εύρυθμη 
λειτουργία του ΙΔΕΚΕ. 

Άρθρο 14 

ΤΕΛΙΚΕΣ ΔΙΑΤΑΞΕΙΣ 

Η ισχύς των διατάξεων του παρόντος Διατάγματος αρ¬ 
χίζει από την δημοσίευσή του στην εφημερίδα της Κυ¬ 
βερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 29 Μαΐου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

